ມີການສົງສັຍວ່າ ອາດຈະເປັນການໂຈມຕີ ໃນອຸບັດຕິເຫດ ທາງ ຣົດໄຟ ທີ່ເຮັດໃຫ້ 25 ຄົນເສັຽຊີວິດ ໃນຣັດເຊັຽ
ຂ່າວສຳຄັນອື່ນໆ: ມີ 30 ຄົນເສັຽຊີວິດ ແລະ 45 ຄົນ ຫາຍສາບສູນ ໃນອຸບັດຕິເຫດທາງເຮືອ ທີ່ບັງກລາແດສ; ຊາວມຸສລິມ ສລອງບຸນ ອີດ-ອາລອາດາ; ນັກສອນ ສາສນາ ອ
ເຈົ້າໜ້າທີ່ຣັດເຊັຽ ກ່າວວ່າ ອຸບັດຕິ ເຫດທາງຣົດໄຟທີ່ເຮັດໃຫ້ມີຜູ້ເສັຽຊີວິດ ຢ່າງ ນ້ອຍ 25 ຄົນໃນມື້ວານນີ້ ອາດເປັນຜົນເນື່ອງ ມາຈາກການໂຈມຕີກໍໄດ້ ເຈົ້າໜ້າທີ່ ກະຊວງ ສາທາຣະນະສຸກຄົນນຶ່ງຂອງຣັດເຊັຽ ກ່າວກ່ອນ ໜ້ານີ້ວ່າ ມີ 39 ຄົນ ໄດ້ເສັຽຊີວິດຍ້ອນອຸບັດ ຕິເຫດດັ່ງກ່າວ ແຕ່ເຈົ້າໜ້າທີ່ ໄດ້ກ່າວ ໃນວັນ ເສົາມື້ນີ້ວ່າມີການເອົາຂໍ້ມູນຜິດ ໃຫ້ເຈົ້າໜ້າທີ່ ໃນວັນເສົາມື້ນີ້ ພວກກູ້ພັຍຍັງສືບຕໍ່ພາກັນຊອກ ຄົ້ນ ຢູ່ຕາມຊາກຣົດໄຟໃກ້ໆເມືອງ BOLOGO YE ເພື່ອຊອກຫາ 19 ຄົນທີ່ຍັງຫາຍສາບສູນ ໂດຍເວົ້າວ່າ ຈຳນວນຜູ້ເສັຽຊີວິດ ມີທ່າທາງວ່າຈະມີເພີ້ມຂຶ້ນ ເຈົ້າໜ້າທີ່ສືບສວນ ພວມຊອກຫາ ຮ່ອງຮອຍ ຢາກຮູ້ວ່າແມ່ນຫຍັງຄືສາ ເຫດ ທີ່ພາໃຫ້ເກີດ ອຸບັດຕິເຫດ ຮ້າຍແຮງ ຕໍ່ຣົດໄຟຄວາມໄວສູງຂອງຣັດເຊັຽ ໃນຄັ້ງນີ້ ອົງການຂ່າວຂອງຣັດເຊັຽ ລາຍງານວ່າ ໄດ້ມີການພົບເຫັນຂຸມນ້ອຍໆຂຸມນຶ່ງ ໃນບ່ອນທີ່ ເກີດເຫດ ພວກທີ່ເຫັນເຫດການ ກ່າວວ່າ ຕົນໄດ້ຍິນສຽງຣະເບີດ ດັງຂຶ້ນ ຣົດໄຟໂດຍ ສານ NEVSKI EXPRESS ໄດ້ຕົກລາງໃນມື້ວັນສຸກວານນີ້ ຢູ່ເທິງເສັ້ນທາງລະຫວ່າງ ກຸງມົສກູໄປຫານະຄອນ ST PETERSBURG ນອກນັ້ນຍັງມີຜູ້ໂດຍສານ ຫລາຍກວ່າ 50 ຄົນໄດ້ຮັບບາດເຈັບ ເຮືອຂ້າມຟາກທີ່ບັນທຸກຜູ້ໂດຍ ສານ ຫລາຍກວ່າ 1 ພັນຄົນໄດ້ຫລົ້ມໃນຕອນ ແລງຂອງມື້ວັນສຸກວານນີ້ ເຮັດໃຫ້ມີຜູ້ເສັຽຊີວິດ ຢ່າງນ້ອຍ 30ຄົນ ແລະອີກປະມານ 45 ຄົນ ຍັງຫາຍສາບສູນ ເຈົ້າໜ້າທີ່ທ້ອງຖິ່ນ ເວົ້າວ່າອຸບັດຕິເຫດດັ່ງກ່າວ ໄດ້ເກີດຂຶ້ນ ທີ່ແມ່ນ້ຳ TE TULIA ໃກ້ໆເມືອງ LALMOHANທີ່ເກາະ BHOLA ປະມານ 150 ຫລັກ ກິໂລແມັດ ຫ່າງຈາກ ນະຄອນຫລວງດາກາໄປທາງທິດ ໃຕ້ ເຈົ້າໜ້າທີ່ກ່າວວ່າ ຜູ້ໂດຍສານສ່ວນໃຫຍ່ ພວມເດີນທາງ ກັບຄືນບ້ານເພື່ອສເລີມສລອງ ບຸນ EID AL-ADHA ຂອງສາສນາອິສລາມ ເຈົ້າໜ້າທີ່ເວົ້າວ່າເຮືອຂ້າມຟາກ ໄດ້ປີ້ນຂວ້ຳ ເວລາຜູ້ໂດຍສານ ພວມພາກັນ ອອກຈາກເຮືອ ເວລາເຮືອໄປຮອດທ່າຈອດ ມີການສົ່ງ ພວກກູ້ພັຍ ໄປຍັງບ່ອນເກີດເຫດ ເພື່ອຊອກຄົ້ນຫາພວກທີ່ຍັງຕົກຄ້າງ ຢູ່ທາງໃນເຮືອທີ່ ມີສອງຊັ້ນນັ້ນ ອຸບັດຕິເຫດຮ້າຍແຮງທາງເຮືອ ແມ່ນເກີດຂຶ້ນເລື້ອຍໆ ໃນບັງກລາແດັສ ມີການຖິ້ມໂທດໃສ່ວ່າສ່ວນໃຫຍ່ ຂອງອຸບັດຕິເຫດ ເກີດຂຶ້ນຍ້ອນ ມາຕການ ໃນດ້ານ ຄວາມປອດພັຍທີ່ບໍ່ໄດ້ມາຕຖານ ການປະຕິບັດທີ່ ແບບມີການຜ່ອນຜັນ ແລະເຮືອຂ້າມ ຟາກເຫລົ່ານີ້ມັກຈະບັນທຸກ ຜູ້ໂດຍສານ ເກີນຂອບເຂດ ຊາວມຸສລິມຢູ່ໃນທົ່ວ ໂລກພວມພາກັນ ສເລີມສລອງບຸນ EID AL ADHA ຮວມທັງພວກໄປສແວງບຸນສອງລ້ານ ກວ່າຄົນ ທີ່ເຂົ້າຮ່ວມພິທີນະມັສການສິ່ງສັກສິດ ປະຈຳປີ ຢູ່ປະເທດ SAUDI ARABIA ຫລືທີ່ ເອີ້ນກັນວ່າບຸນ HAJJ ນັ້ນ ພວກໄປສແວງ ບຸນ ທີ່ເມືອງເມກະ ໄດ້ພາກັນ ແກວ່ງກ້ອນຫີນ ໃສ່ 3ເສົາ ທີ່ເປັນໂຕແທນຂອງພວກຜີປີສາດ ຊຶ່ງເປັນພິທີ ທີ່ໄດ້ເລີ້ມຂຶ້ນໃນມື້ວັນສຸກວານນີ້ ແລະຈະດຳເນີນຕໍ່ໄປ ຈົນຮອດວັນອາທິດມື້ອື່ນ ບໍ່ມີລາຍງານຂ່າວ ກ່ຽວກັບເຫດຮ້າຍໃດໆ ເກີດຂຶ້ນ ໃນມື້ວານນີ້ ຊຶ່ງເປັນມື້ທີ 3ໃນການ ສແວງບຸນ ແຕ່ໃນວັນເສົາມື້ນີ້ ເຈົ້າໜ້າທີ່ SAUDI ARABIA ປະກາດວ່າຜູ້ຊາຍປາກິສ ຖານຄົນນຶ່ງ ອາຍຸ 70 ປີ ທີ່ໄປຮ່ວມສແວງບຸນ HAJJ ປະຈຳປີນັ້ນໄດ້ເສັຽຊີວິດຍ້ອນໄຂ້ ຫວັດໃຫຍ່ ສາຍພັນໃໝ່ A H1N1 ລາວເປັນຜູ້ສແວງ ຄົນທີ 5ທີ່ໄດ້ເສັຽຊີວິດຍ້ອນໄຂ້ ຫວັດໃຫຍ່ ສາຍພັນໃໝ່ ນັບຕັ້ງແຕ່ ໄດ້ມີການກະກຽມຕລອດຈົນຮອດ ມື້ສແວງບຸນເລີ້ມ ຂຶ້ນ ພວກນັກຊ່ຽວຊານເຕືອນວ່າ ໄຂ້ຫວັດໃຫຍ່ສາຍພັນໃໝ່ A H1N1 ອາດຈະແຜ່ລະ ບາດ ໃນໝູ່ພວກ ໄປສແວງບຸນ ບຸນ EID AL-ADHAເປັນວັນບຸນ ໃນການບູຊາບວງ ສວງຊຶ່ງຖືກັນວ່າ ເປັນນຶ່ງ ໃນມື້ສຳຄັນສຸດຂອງສາສນາອິສລາມ ນັກສອນສາສນາອະວຸໂສຄົນນຶ່ງຂອງ ອີຣ່ານ ກ່າວວ່າ ອີຣ່ານຈະກັ່ນທາດຢູເຣນຽມ ສຳລັບໃຊ້ ກັບເຕົາແຍກນິວເຄລັຽ ເພື່ອການຄົ້ນ ຄວ້າທີ່ນະຄອນຫລວງເຕຫະຣ່ານນັ້ນ ເອົາເອງ ຖ້າອົງການນິວເຄລັຽສະຫະປະຊາຊາດຫາກປະ ຕິເສດ ບໍ່ຍອມສົ່ງເຊື້ອໄຟ ໄປໃຫ້ອີຣ່ານ AYA TOLLAH AHMAD KHATAMIກ່າວໃນວັນ ເສົາມື້ນີ້ວ່າ ອີຣ່ານ ເຊື່ອວ່າ ຕົນມີສິດ ທີ່ຈະໄດ້ ຮັບເຊື້ອໄຟສຳລັບເຕົາແຍກນິວເຄລັຽ ດ້ວຍການ ໃຫ້ ຄວາມຊ່ອຍເຫລືອຫລືບໍ່ກໍຕາມຂອງອົງການພະລັງງານ ປະຣະມະນູສາກົນ ນອກນັ້ນ ນັກ ສອນສາສນາ ອີຣ່ານທ່ານນີ້ຍັງໄດ້ຕຳໜິ ຕິຕຽນ ຢ່າງແຮງ ຕໍ່ອົງການພະລັງງານ ປະຣະມະນູສາກົນທີ່ໄດ້ຮັບຜ່ານມະຕິໃນມື້ວັນສຸກວານນີ້ ຕຳໜິຕິຕຽນອີຣ່ານ ທີ່ບໍ່ຍອມປະຕິບັດຕາມການຮຽກຮ້ອງຂອງນາໆຊາດ ໃຫ້ອີຣ່ານຢຸດເຊົາ ການກັ່ນທາດຢູເຣນຽມ ທ່ານກ່າວວ່າອົງການພະລັງງານ ປະຣະມະນູສາກົນ ໄດ້ທຳລາຍຊື່ ສຽງຂອງຕົນ ໃນການອອກມະຕິທີ່ທ່ານເວົ້າວ່າ ເປັນມະຕິ ທາງການເມືອງ ຫລາຍກວ່າ ທາງດ້ານເທັກນິກ ທ່ານKHATAMI ໄດ້ໃຫ້ທັສນະດັ່ງກ່າວ ໃນລະຫວ່າງ ພິທີສວດມົນ ພາວະນາ ເພື່ອສເລີມສລອງບຸນ EID AL-ADHA ທີ່ມະຫາວິທຍາລັຍ ເຕຫະຣ່ານ ເຈົ້າໜ້າທີ່ຮັກສາຄວາມສະ ງົບ ໃນນະຄອນຫລວງອັຟການິສຖານກ່າວວ່າ ສຽງຣະເບີດ ທີ່ແຕກຂຶ້ນຢ່າງແຮງໄດ້ສ້າງຄວາມ ສັ່ນສະເທືອນໃຫ້ແກ່ເຂດໃຈກາງຂອງນະຄອນ ຫລວງກາບູລ ເຈົ້າໜ້າທີ່ ເວົ້າວ່າ ຣະເບີດທີ່ ເຊື່ອງໄວ້ ໃນຖັງຂີ້ເຫຍື້ອໄດ້ແຕກຂຶ້ນໃນວັນເສົາ ມື້ນີ້ ໂດຍໄດ້ສ້າງຄວາມເສັຽຫາຍ ແຕ່ພຽງເລັກ ນ້ອຍ ແລະບໍ່ມີຜູ້ໃດ ໄດ້ຮັບບາດເຈັບລົ້ມຕາຍ ເຈົ້າໜ້າທີ່ ເອີ້ນຣະເບີດນີ້ວ່າ ເປັນຣະເບີດສຽງ ແລະເວົ້າວ່າ ຕັ້ງໃຈທີ່ຈະສ້າງຄວາມຕື່ນຕົກໃຈ ໃຫ້ແກ່ປະຊາຊົນ ແທນທີ່ຈະເຮັດໃຫ້ ຜູ້ຄົນໄດ້ ຮັບບາດເຈັບ ເຫດຣະເບີດ ໃນມື້ນີ້ ມີຂຶ້ນນຶ່ງມື້ ຫລັງຈາກ ປະທານາທິບໍດີ ອັຟການຖານ ທ່ານHAMID KARZAI ໄດ້ຮຽກຮ້ອງ ອີກຄັ້ງ ນຶ່ງ ໃຫ້ພວກທາລີບານ ແລະກຸ່ມຫົວຮຸນແຮງອື່ນໆປົດອາວຸດ ແລະຊ່ອຍໃນການ ສ້າງສາ ພັທນາປະເທດ ອັຟການິສຖານ ທີ່ປະສົບກັບພັຍສົງຄາມນັ້ນ ຄືນໃໝ່ ໃນລະຫວ່າງການ ກ່າວຄຳປາສັຍ ເນື່ອງໃນໂອກາດ ມື້ທຳອິດຂອງການສເລີມສລອງບຸນ EID AL-ADHA ຂອງສາສນາ ອິສລາມນັ້ນ ທ່ານ KARZAIໄດ້ຮຽກຮ້ອງ ໃຫ້ພວກທີ່ທ່ານເອີ້ນວ່າ ອ້າຍ ນ້ອງທາລີບານ ຂອງທ່ານ ແລະທຸກໆຄົນທີ່ໄດ້ຈັບອາວຸດ ລຸກຂຶ້ນຕໍ່ສູ້ ຕ້ານປະເທດຊາດ ຂອງຕົນນັ້ນ ເຂົ້າຮ່ວມຣັຖບານແລະຊ່ອຍນ ຳເອົາສັນຕິພາບ ແລະຄວາມ ວັທນາຖາວອນ ມາສູ່ອັຟການິສຖານ ປະທານາທິບໍດີ ຄອສຕາຣິກາ ທ່ານ OSCAR ARIAS ຮຽກຮ້ອງໃຫ້ບັນດາ ຜູ້ນຳຢູ່ຂົງເຂດ ສະແດງຄວາມຊົມເຊີຍຕໍ່ການ ເລືອກຕັ້ງ ປະທານາທິບໍດີໃນຮອນດູຣັສວ່າ ເປັນທາງອອກ ທີ່ດີ ກ່ຽວກັບວິກິຕການ ທາງ ດ້ານການເມືອງທີ່ຫ້ອມລ້ອມ ການຂັບໄລ່ປະ ທານາທິບໍດີ MANUEL ZELAYA ອອກ ຈາກຕຳແໜ່ງດ້ວຍການກໍ່ ຣັຖບານປະຫານ ນັ້ນ ປະທານາທິບໍດີ ARIAS ກ່າວໃນການໃຫ້ ສຳພາດທີ່ອອກອາກາດ ໂດຍໂທຣະພາບ CNN ໃນມື້ວານນີ້ວ່າ ໂລກບໍ່ຄວນ ທີ່ຈະລົງໂທດຣັຖບານຊຸດຕໍ່ໄປ ຂອງຮອນດູຣັສ ໃນ ການກໍ່ຣັຖປະຫານ ມີການອ້າງຄຳເວົ້າຂອງທ່ານທີ່ກ່າວວ່າ ຖ້າຫາກທຸກສິ່ງທຸກຢ່າງ ດຳ ເນີນໄປດ້ວຍດີໃນການເລືອກຕັ້ງແລ້ວ ບັນດາປະເທດສ່ວນໃຫຍ່ ຕ້ອງໄດ້ຮັບຮູ້ ຜົນຂອງ ການເລືອກຕັ້ງໃນຄັ້ງນີ້ ທ່ານ ARIAS ເປັນຫົວໜ້າໄກ່ເກັ່ຽ ໃນການເຈຣະຈາທີ່ບໍ່ປະສົບ ຜົນສຳເຣັດ ເພື່ອໃຫ້ທ່ານ ZELAYA ໄດ້ເຂົ້າຮັບຕຳແໜ່ງ ຄືນໃໝ່ຫລັງຈາກທ່ານ ZELAYA ໄດ້ຖືກໂຄ່ນລົ້ມ ໃນວັນທີ 28 ມິຖຸນາຜ່ານມາ ສະຫະຣັດກ່າວວ່າ ການປ່ອນ ບັດ ແມ່ນບາດກ້າວ ທີ່ສຳຄັນ ອີກບາດນຶ່ງ ໃນການຟື້ນຟູປະຊາທິປະໄຕ ແລະກົດໝາຍ ຣັຖທັມມະນູນ ໃນຮອນດູຣັສ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ